section_heading: Verzije:
paragraph_text: Ak 5C temeljito je procijenjen prije nego što je ušao u masovnu proizvodnju. To je učinjeno nakon što su određene švedske vojne jedinice pristale eksperimentalno koristiti model nazvan Ak 5CF gdje slovo F predstavlja švedsku riječ försök, odnosno eksperiment. Ovi su testovi završeni u lipnju 2005., a četiri mjeseca kasnije je FMV (švedska vladina agencija pri Ministarstvu obrane) potpisao ugovor s tvrtkom Saab Bofors Dynamics za koju je predviđeno da će izvesti modifikacije na gotovo 40.000 jurišnih pušaka u četiri godine. Predviđeno je da bi serijske isporuke trebale početi u lipnju 2006., te da će prioritet u korištenju tih pušaka imati vojne jedinice koje su stacionirane u Afganistanu (ISAF), Čadu (EUFOR Chad/Car) i na Kosovu (KFOR).